**ELŐTERJESZTÉS**

Tiszavasvári Város Önkormányzata Képviselő-testületének

2017. március 23-án

tartandó alakuló ülésére

Az előterjesztés tárgya: **Az alpolgármesterek tiszteletdíjának, költségtérítésének**

**megállapításáról**

Iktatószám: 901-4/2017

Melléklet: nincs

A napirend előterjesztője: Dr. Fülöp Erik polgármester

Az előterjesztést készítette: Fenyvesi-Nagy Emese köztisztviselő

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrend Bizottság | SZMSZ 4. számú melléklet 1.30. pontja alapján |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |

Egyéb megjegyzés:

…………………………………………………………………………………………………………………………………………………………………………

Tiszavasvári, 2017. március 13.

**Fenyvesi-Nagy Emese**

**témafelelős**

**Tiszavasvári Város POLGÁRMESTERÉTŐL**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: [tvonkph@tiszavasvari.hu](mailto:tvonkph@tiszavasvari.hu)

Témafelelős: Fenyvesi-Nagy Emese

**ELŐTERJESZTÉS**

**- a Képviselő-testülethez -**

**Az alpolgármesterek tiszteletdíjának, költségtérítésének megállapításáról**

Tisztelt Képviselő-testület!

A január 26-ai Képviselő-testületi ülésen a jegyző ismertette Önökkel azt a jogszabályváltozást, amely alapján a törvény erejénél fogva emelkedik minden polgármester fizetése 2017. január 1-től. Tiszavasvári nagyságú települések esetében ez 33%-os emelkedést jelent. Ez alapján úgy tartanám etikusnak, ha legalább ilyen mértékben emelkedhetne az alpolgármesterek, a képviselő-testület tagjai és azon köztisztviselők illetménye, akiket a garantált bérminimum emelkedése nem érintett, hiszen ennek hatására a bértábla kategóriái összecsúsztak, ezáltal a felsőfokú végzettség és az eltöltött évek a bérezésükben jelenleg nem kerülnek kifejezésre. Azért csak a köztisztviselőket jelöltem meg, mert a többi ágazat dolgozói különféle pótlékok és béremelések hatására az elfogadható bérkategóriába kerültek. A köztisztviselők 8 éve nem részesültek bérrendezésben és ez már akadálya a minőségi munkavégzésnek, hiszen többen hagyják el a pályát, mert más munkáltatóknál több juttatásban részesülnek, csak a havi bérek szintjén, de erről külön előterjesztés keretében kellene dönteni, amennyiben kormányzati szinten nem történik változás.

Visszatérve az alpolgármesterekre, legutóbb a 160/2014. és a 161/2014. (XII. 11.) Kt. számú határozatokban rendelkezett a Képviselő-testület a tiszteletdíjukról és költségtérítésükről.

A Magyarország helyi önkormányzatairól szóló 2011. évi CLXXXIX. törvény (továbbiakban Mötv.) *80.§ (2) bekezdése alapján* ***a társadalmi megbízatású alpolgármester*** *tiszteletdíját a képviselő-testület állapítja meg úgy, hogy az nem haladhatja meg a* ***társadalmi megbízatású******polgármester*** *tiszteletdíja 90%-át.*

*Szintén az Mötv. §(5) szerint a* ***társadalmi megbízatású polgármester*** *havonta* ***a polgármester******illetménye*** *50%-ával megegyező mértékű tiszteletdíjra jogosult.*

*Tiszavasvári esetében a polgármester illetménye bruttó havi 698.000.-Ft, ennek 50%-ával megegyező összegű a* ***társadalmi megbízatású polgármester*** *tiszteletdíja, vagyis 349.000.-Ft és ennek 90%-át, tehát a 314.100.-Ft-ot nem haladhatja meg* ***társadalmi megbízatású******alpolgármester*** *tiszteletdíja.*

Jelenleg a fent említett határozatok alapján 235.575.- Ft/hó az alpolgármesterek tiszteletdíja. Az új szabályozás alapján 314.100.-Ft a felső korlát, ezért javaslom, hogy 300.000.-Ft- 300.000.-Ft legyen az alpolgármesterek tiszteletdíja.

Az Mötv. *80. § (3) bekezdése szerint a társadalmi megbízatású alpolgármester az illetményének, tiszteletdíjának 15%-ában meghatározott összegű költségtérítésre jogosult,* melynek összege havonta a 300.000.-Ft-os tiszteletdíj figyelembe vételével bruttó 45.000.- Ft-ra változna.

Mindezek alapján kérem a tisztelt Képviselő-testületet, hogy a fentiek alapján a határozat-tervezeteteket elfogadni szíveskedjen.

Tiszavasvári, 2017. március 13.

**Dr. Fülöp Erik**

**polgármester**

## HATÁROZAT-TERVEZET

#### TISZAVASVÁRI VÁROS ÖNKORMÁNYZATA

**KÉPVISELŐ-TESTÜLETÉNEK**

**…../2017.(III.23.) Kt. számú**

**határozata**

**Sipos Ibolya alpolgármester tiszteletdíjának, költségtérítésének megállapításáról**

Tiszavasvári Város Önkormányzatának Képviselő-testülete

1. Az Mötv. 80. § (2) bekezdése alapján Sipos Ibolya társadalmi megbízatású alpolgármester tiszteletdíját 2017. április 1-től bruttó 300.000- Ft-ban állapítja meg.

2. A társadalmi megbízatású alpolgármester havonta a tiszteletdíjának 15%-ában meghatározott összegű költségtérítésre jogosult, melynek összege bruttó 45.000.- Ft.

3. Felkéri a jegyzőt, hogy a gondoskodjon az alpolgármesteri tiszteletdíj és költségtérítés havonta történő kifizetéséről.

**Határidő**: folyamatos **Felelős**: Badics Ildikó jegyző

az alpolgármesteri megbízatás időtartama alatt

## HATÁROZAT-TERVEZET

#### TISZAVASVÁRI VÁROS ÖNKORMÁNYZATA

**KÉPVISELŐ-TESTÜLETÉNEK**

**…../2017.(III.23.) Kt. számú**

**határozata**

**Munkácsi Mihály alpolgármester tiszteletdíjának, költségtérítésének megállapításáról**

Tiszavasvári Város Önkormányzatának Képviselő-testülete

1. Az Mötv. 80. § (2) bekezdése alapján Munkácsi Mihály társadalmi megbízatású alpolgármester tiszteletdíját 2017. április 1-től bruttó 300.000- Ft-ban állapítja meg.

2. A társadalmi megbízatású alpolgármester havonta a tiszteletdíjának 15%-ában meghatározott összegű költségtérítésre jogosult, melynek összege bruttó 45.000.- Ft.

3. Felkéri a jegyzőt, hogy a gondoskodjon az alpolgármesteri tiszteletdíj és költségtérítés havonta történő kifizetéséről.

**Határidő**: folyamatos **Felelős**: Badics Ildikó jegyző

az alpolgármesteri megbízatás időtartama alatt